കോണ്ഗ്രസിന്റെ അടിത്തറ കോലീബി സഖ്യം വെളിപ്പെടുത്തലുമായി ഒ രാജഗോപാല് കേരളത്തില് കോണ്ഗ്രസിനെയും ലീഗിനെയും ബിജെപിയും കൂടുതല് സമ്മര്ദ്ദത്തിലാകുന്ന വെളിപ്പെടുത്തലുകളാണ് ഇപ്പോള് പുറത്തുവന്നിരിക്കുന്നത്.സംസ്ഥാനത്ത് നിയമസഭാ തെരഞ്ഞെടുപ്പില് ബി.ജെ.പിയും കോണ്ഗ്രസും വോട്ടു കച്ചവടം നടത്തിയിട്ട് ഉണ്ടെന്ന വെളിപ്പെടുത്തലുമായി ഇപ്പോള് രംഗത്ത് എത്തിയിരിക്കുകയാണ് മുതിര്ന്ന ബി.ജെ.പി നേതാവും മുന് എം.എല്.എയുമായിരുന്ന ഒ. രാജഗോപാല്. ഒ രാജഗോപാലിന്റെ ആത്മകഥയായ ജീവിതാ അമൃതത്തിലാണ് ഈ വിവാദ വെളിപ്പെടുത്തല്. സംസ്ഥാനത്ത് കോണ്ഗ്രസ്ലീഗ്ബിജെപി സഖ്യമുണ്ടായിട്ട് ഉണ്ടെന്ന ബിജെപി നേതാവ് ഒ. രാജഗോപാലിന്റെ തുറന്ന് പറച്ചിലിലൂടെ വീണ്ടും സജീവമായിരിക്കുകയാണ് കോലീബി എന്ന വാക്ക്. 1991 ലെ നിയമസഭാ തെരഞ്ഞെടുപ്പിലാണ് ബിജെപി യുഡിഎഫുമായി ധാരണയുണ്ടാക്കിയത്. എന്നാല് ആ വോട്ടുകച്ചവടം ബിജെപിക്ക് ഒരു വലിയ തിരിച്ചടിയായിരുന്നു. പിപി മുകുന്ദന്റെ പരിചയക്കുറവാണ് തിരിച്ചടിയ്ക്ക് കാരണമായത്. കെജി മാരാര്ക്കും രാമന്പിള്ളക്കും നല്കാമെന്ന് പറഞ്ഞ സഹായം കിട്ടിയില്ലെന്നും അദ്ദേഹം ആരോപിച്ചിരുന്നു. ബിജെപി വോട്ടുകൂടി നേടിയാണ് യുഡിഎഫ് അന്ന് അധികാരത്തിലെത്തിയതെന്നുമാണ് ഓ രാജഗോപാല് വെളിപ്പെടിത്തിയത്. കേരള രാഷ്ട്രീയത്തില് ഏറെ കോളിളക്കം സൃഷ്ട്ടിച്ച ആരോപണമാണ് കോലീബി സഖ്യം. അന്ന് 1991ലെ നിയമസഭാ തിരഞ്ഞെടുപ്പില് പരീക്ഷിക്കപ്പെട്ട വടകരബേപ്പൂര് മോഡല് സഖ്യമാണ് പിന്നീട് കേരള രാഷ്ട്രീയത്തില് കോലീബി സഖ്യം എന്ന പേരില് അറിയപ്പെടാന് തുടങ്ങിയത്. 1991ലെ തെരഞ്ഞെടുപ്പില് എല്ഡിഎഫിനെ തോല്പ്പിക്കാന് ചില മണ്ഡലങ്ങളില് കോണ്ഗ്രസും ബിജെപിയും മുസ്ലിം ലീഗും ധാരണ ഉണ്ടാക്കി എന്നായിരുന്നു ആരോപണം. കെജി മാരാരുടെ ജീവചരിത്രത്തില് ഇക്കാര്യം വ്യക്തമാക്കിയതോടെ എല്ഡിഎഫ് പരാമര്ശത്തിന് കൂടുതല് ബലമേറി. അതേസമയം ബിജെപി സംഘടനാതലത്തില് പുതിയ സംവിധാനവും പ്രവര്ത്തന രീതിയും ആവിഷ്കരിച്ച വര്ഷമായിരുന്നു 1991. അന്ന് കെ രാമന് പിള്ളയായിരുന്നു സംസ്ഥാന പ്രസിഡന്റ്, ജനറല് സെക്രട്ടറി കെ.ജി മാരാരും. അഖിലേന്ത്യ അധ്യക്ഷനായിരുന്ന ഓ രാജഗോപാലിനായിരുന്നു കേരളത്തിന്റെ ചുമതല. നിയമസഭാ തിരഞ്ഞെടുപ്പില് വിജയിക്കുന്നതിന് അപ്പുറം മത്സരിക്കുക എന്നതായിരുന്നു ബിജെപി ലക്ഷ്യം. അതുകൊണ്ട് തന്നെ വിജയപ്രതീക്ഷ തീരെയില്ലെന്ന് കണക്കുകൂട്ടി നില്ക്കുകയായിരുന്ന, കോണ്ഗ്രസിനെ ഒപ്പം കൂടെ കൂട്ടാന് ബിജെപി നേതൃത്വം ആലോചിച്ചു. ധാരണ പ്രാവര്ത്തികമാക്കാന് ബുദ്ധിമുട്ട് ആകുമെന്ന നിലപാടില് ആയിരുന്നു എ.കെ ആന്റണിയെങ്കില്, ബിജെപി സഹകരണം ഉറപ്പിക്കുന്നതില് മുന്നിലായിരുന്നു കെ. കരുണാകരന്. ഒടുവില് ജില്ലാ കൗണ്സില് തിരഞ്ഞെടുപ്പ് പരാജയം പേറി നിന്ന കോണ്ഗ്രസ് ബിജെപിയുമായി ഒരു രഹസ്യ ധാരണ ഉണ്ടാക്കി. ബേപ്പൂര്, വടകര എന്നീ മണ്ഡലങ്ങളില് പൊതു സ്വതന്ത്രരെ നിര്ത്താനും കെജി മാരാര് മത്സരിക്കുന്ന മഞ്ചേശ്വരത്ത് യുഡിഎഫ് ദുര്ബല സ്ഥാനാര്ത്ഥിയെ നിര്ത്തി സഹായിക്കാമെന്നായിരുന്നു ധാരണ. എന്നാല് ഈ രഹസ്യം രഹസ്യമായി തന്നെ മുസ്ലിം ലീഗ് പരസ്യമാക്കി. അങ്ങനെ ആ രഹസ്യ ധാരണ അങ്ങാടിപാട്ടായി. അത് കൊണ്ട് തന്നെ എല്ഡിഎഫ് പ്രതിരോധവുമായി രംഗത്ത് എത്തി. ബേപ്പൂരില് ഡോ. കെ മാധവന്കുട്ടിയും വടകരയില് അഡ്വ. രത്ന സിങ്ങുമാണ് മത്സരിച്ചത്. മഞ്ചേശ്വരത്തിന് പുറമെ തിരുവനന്തപുരം ഈസ്റ്റില് കെ രാമന്പിള്ള, തിരുവനന്തപുരത്ത് ഒ രാജഗോപാല് എന്നിവര്ക്ക് രഹസ്യ പിന്തുണ നല്കാമെന്നും യുഡിഎഫ് വാഗ്ദാനം നല്കി. കെജി മാരാര്ക്ക് ജയിക്കാനാവശ്യമായ വോട്ട് കോണ്ഗ്രസും ലീഗും നല്കുമെന്ന് ഉറപ്പുണ്ടായി. എന്നാല് തിരെഞ്ഞെടുപ്പ് ഫലം വന്നപ്പോള് വടകരയിലും ബേപ്പൂരിലും മഞ്ചേശ്വരത്തും കോലിബി തന്ത്രം പാളി, എന്നാല് ഫലം പ്രഖ്യാപിച്ചപ്പോള് ഒറ്റ ബിജെപി സ്ഥാനാര്ത്ഥി പോലും ജയിച്ചില്ല. എന്നാല് 1991 ലെ ബി.ജെ.പികോണ്ഗ്രസ് ധാരണയെക്കുറിച്ച് മാരാറും നേരത്തെ പരാമര്ശിച്ചിട്ടുണ്ട്. ഈ സഖ്യത്തിനെ കുറിച്ച് കെ.ജി മാരാരുടെ ജീവചരിത്രത്തിലെ പാഴായ പരീക്ഷണം എന്ന അധ്യായത്തില് വ്യക്തമാക്കുന്നുണ്ട്. കേരളം രാഷ്ട്രിയത്തില് ഭൂത കാലങ്ങളിലെ ചില ധാരണകള് വര്ത്തമാന കാലത്തും പ്രതിഫലിക്കാറുണ്ട്. ഇന്നത്തെ കോണ്ഗ്രെസ്സാണ് നാളത്തെ ബിജെപി എന്ന വിമര്ശനം ഉയര്ന്നു നില്കുന്നത് പോലെ . എനിക്ക് പോകണം എന്ന് തോന്നിയാല് ഐ വില് ഗോ വിത്ത് ബിജെപി എന്ന കെപിസിസി പ്രസിഡണ്ട് കെ സുധാകരണന്റെ പ്രസ്താവന പോലും ഇന്നത്തെ കോണ്ഗ്രെസ് നാളത്തെ ബിജെപി എന്ന വിമര്ശനത്തെ ഊട്ടിയുറപ്പിക്കുന്ന ഒന്ന് തന്നെയാണ്.The post കോണ്ഗ്രസിന്റെ അടിത്തറ കോലീബി സഖ്യം വെളിപ്പെടുത്തലുമായി ഒ രാജഗോപാല് first appeared on MalayalamExpressOnline.